Det synes jeg er meget lavt sat. 15.000 til mad er ret så urealistisk, hvis man ønsker en sund og varieret kost. 1000 om måneden til faste er også lavt, især med den subscription-økonomi vi er på vej imod. 50.000 til bolig er også meget svært, i forhold til det boligmarked og private lånemarked der eksisterer. Det er også meget svært at finde en tilfredsstillende lejebolig til de penge, hvis man har behov for at bo i København. Bor man ikke i København, så bliver det svært med kun 1000/md til faste udgifter og/eller 15.000 til transport, da de fleste stadig kører rundt i biler, der kører 15-20 på literen. Vi skal nogle årtier tilbage (eller have konstant corona-nedlukning) før det er særligt sjovt at have 867 kr om måneden til fis og ballade. Derudover tager dit forslag slet ikke højde for børn, institutionsplads osv. Så jeg synes det er alt for lavt sat.